פרשת משפטים בושה

פרשת משפטים בושה הוא סלוגן שנהפך לוויראלי כביקורת על פגיעה בזכויות אדם שמקורן בפגיעה בחופש הביטוי וכן אכיפה בררנית שנעשית על ידי מערכת האכיפה מסיבות פוליטיות. מאז פרסום הפרשה שהיוותה את מקורו, הביטוי משמש רבות בפי התומכים בשינויים במערכת המשפט בישראל. מקור הביטוי בתקרית שהתרחשה ב-22 בפברואר 2020 בין שירה שפיץ לאביחי מנדלבליט. ב-22 בפברואר 2020, בבוקר שבת שבו חלה פרשת משפטים, עורכת הדין שירה שפיץ, משכונתו של היועץ המשפטי לממשלה, אביחי מנדלבליט, בפתח תקווה, הפטירה לעברו את המילים "פרשת משפטים, בושה" כאשר חלף לידה בדרכו לבית הכנסת. הדבר דווח בידי מאבטחו של מנדלבליט לשוטר, שהביא לעיכובה המיידי תוך חילול שבת חרף מחאותיה, ותוך איום אל מול חמשת ילדיה הקטינים כי אם לא תעשה כן – תיאזק ותיעצר. שפיץ, שומרת שבת, הוסעה בניידת לתחנת המשטרה בפתח תקווה שם נחקרה באזהרה, נלקחה ממנה טביעת אצבעות ונפתח נגדה תיק פלילי שנשאר פתוח שמונה חודשים, עד שהתקשורת פרסמה את הפרשה. עם פרסום המקרה על ידי אילה חסון ב-22 באוקטובר 2020 (8 חודשים לאחר האירוע), וכמה ימים לאחר מכן, סגרה הפרקליטות את התיק הפלילי שנפתח נגד שפיץ, מחוסר אשמה. בתגובה לפרסום, מנדלבליט באמצעות דובריו הכחיש את מעורבותו במקרה, וטען כי "האירוע טופל ללא שום מעורבות מצד היועץ, שהוא כידוע אישיות מאובטחת". אך בחומר החקירה שנחשף, גרסת המאבטח דווקא הצביעה כי מנדלבליט טען בזמן אמת "שהוא שמע עוד משהו". גם לדברי בעלה של שפיץ, מנדלבליט הוא שסימן למאבטחו לעצור את האישה. פרסום המקרה הציף דיווחים נוספים של שכנים שחוו אירועים דומים שבהם פנו ליועמ"ש בביקורת או בסתם פנייה שאין בה איום, וטופלו בעקבות זאת על ידי המשטרה, תוך הפרת זכויות אדם על אף שכלל לא עברו על החוק. גם בכל אותם מקרים, עם פרסומם, הכחיש מנדלבליט את מעורבותו באמצעות דוברו. בעקבות פרסום המקרה, הוגשה תלונה על ידי עו"ד פיני פישלר לנציב תלונות הציבור על מייצגי המדינה בערכאות, השופט בדימוס דוד רוזן. רוזן מצא את התלונה מוצדקת, ומתח ביקורת הן על מעצרה וחקירתה של שפיץ והן על עיכוב הטיפול בתיק: "עורכת דין דתיה ושומרת שבת, אזרחית נורמטיבית, אוימה על ידי שוטרים לעיני ילדיה, הוסעה בשבת בניידת לתחנת המשטרה, נחקרה ונפתח נגדה תיק במשטרה, על לא עוול בכפה". בהחלטתו ציין שאין להעמיד לדין אזרח במקרה זה שבו ההתבטאות חוסה תחת חופש הביטוי, ואף מצא את התלונה על עיכוב הטיפול בתיק על ידי הפרקליטות כמוצדקת והורה "לבחון הנושא ולקבוע נהלים מחייבים שיהא בהם למנוע הישנות מקרים דומים בעתיד." הנציב גם ביקר את התנהלות המשטרה למרות "שבהתאם לחוק, אינה חוסה בצל ביקורת הנציבות", על "הובלת אזרחית נורמטיבית בשבת לתחנת משטרה ברכב משטרתי, בעקבות התבטאות מותרת בהחלט". שפיץ הגישה תביעה נגד המדינה לקבלת פיצויים בגין עוגמת הנפש שנגרמה לה, ונפסקו לטובתה בבית משפט פיצויים בסך 70,000 ש"ח. היא לא תבעה אישית את מנדלבליט מאחר שלטענתה, היא לא הצליחה למצוא אף עו"ד שיסכים לתבוע אותו אישית. לדברי שפיץ "המשטרה לקחה על עצמה את האחריות. לדעתי היא עשתה את זה בשביל לשמור על אנשים מסוימים. עליו...הרגשתי שמאתרגים את מנדלבליט. כל הפרקליטות עמדה על הרגלים האחוריות בשביל לאתרג אותו." במהלך ההוכחות בבית המשפט חזר בו שומר הראש מעדותו הראשונית שנגבתה ממנו בזמן אמת. פרסום המקרה גרם לביקורת ציבורית כלפי מנדלבליט וכלפי רשויות האכיפה. על רקע פרסום הפרשה ובעקבותיה נערכה הפגנה עם הכותרת "פרשת משפטים בושה", שדרשה ממנדלבליט להתפטר מתפקידו. "פרשת משפטים בושה" והעיכוב הבהול שנעשה לשפיץ בשבת נדונה בכנסת על ידי חברי כנסת ושרים שונים ואף טופלה על ידי השר לביטחון הפנים, אמיר אוחנה, במטרה לברר מי נתן את הוראת העיכוב והאיום במעצר. המשנה ליועמ"ש רז נזרי אמר בראיון כי חקירתה של האישה שקראה לעבר היועץ המשפטי לממשלה "פרשת משפטים בושה" כלל לא הייתה צריכה להתקיים. על אף שמנדלבליט הכחיש בתוקף את מעורבותו באמצעות דובריו, ביקורות רבות הועלו על שתיקתו ביחס למקרה שהייתה בו פגיעה בזכויות האדם, קל וחומר בתור אדם האמון על מערכות אכיפת החוק. המקרה חשף את מנדלבליט לביקורת ציבורית על גבולות חופש הביטוי, ובפרט על היעדר איזונים ובלמים בהפעלת כוח השררה של פקידות בכירה, תוך ניצול קרבה וקשרים לגופים הממונים על אכיפת החוק. ביקורת נמתחה על מנדלבליט כיועמ"ש ועל בכירי הפרקליטות, שלא טרחו להסתייג בפומבי מהפגיעה הקשה בחופש הביטוי שחוותה שפיץ או לגנות את עצם החקירה התמוהה של אישה דתייה בשבת על לא דבר. במיוחד לאור אדישות מוחלטת מצד הפרקליטות והיועמ"ש כלפי אמירות חמורות יותר שיצאו מפיהם של אנשים אחרים. השר אמיר אוחנה הביע חשש עם פרסום פרשת משפטים בושה ובעקבות מקרים נוספים שדווחו על ידי שכנים לאחר הפרסום, כי הוא חושש למשטרת מחשבות אנטי דמוקרטי. פרשת משפטים בושה אוזכרה גם כאחת מהפרשות המבססות ביקורת על מדיניות הרשעות בכל מחיר, שנטען שפשו במערכות האכיפה בחוסר צדק. המקרה העלה סוגיות בנושא אכיפה בררנית וטענות בדבר אי שוויון באכיפת החוק, בניגוד למחויב בדמוקרטיה. גם ראש הממשלה בנימין נתניהו הזכיר את הפרשה במספר הזדמנויות הקשורות לסתימת פיות של אנשי ימין, ולאכיפה בררנית הקיימת לטענתו בין מפגיני שמאל שמופלים לטובה על ידי רשויות אכיפת החוק, לבין מפגיני ימין שהאכיפה נגדם מאופיינת ביד קשה וקיימת גם כשאינם עוברים על החוק. ביקורת זו הועלתה לאורך הזמן על ידי אישים שונים וכן על ידי שרים וחברי כנסת נוספים מהצד הימני של המפה הפוליטית. כשסיים היועמ"ש מנדלבליט את תפקידו, באופן מקרי בשבת פרשת משפטים בשנת 2022, נכתב בערוץ 7 כי " 'פרשת משפטים בושה', מבטא את אכזבת הציבור הדתי שבקרבו חי מנדלבליט מתפקודו ומהחלטותיו...מעצר של אישה דתייה תוך כפייתה לחלל שבת על ידי שוטרים שביקשו להגן על מנדלבליט מפני ביקורת הוא ללא ספק בושה." פרשת משפטים הובאה לא אחת כדוגמה לאבסורד באכיפה בררנית, וגם כדוגמה לכוח הרב שניתן לפקידי ציבור אל מול היעדר האחריות בגין אותו כוח רב. השר יצחק וסרלאוף ציין את המקרה כדוגמה לתיקון נדרש במערכת המשפט. דוגמאות לשימוש בסלוגן: שי גולדן, אתר פייסבוק, 5 באפריל 2022 ; הרב שמואל אליהו, פרשת משפטים - בושה למשטרת ישראל הלכה יומית, הערוץ של הרב שמואל אליהו, כ"ד שבט תשפ"ד איתמר אייכנר, טיל מתימן, הצפון מופגז - ובממשלה מתעסקים בציוץ מסית. נתניהו: "פרשת משפטים בושה", באתר YNET, ‏15/9/2024 יערה שפירא, השר קרעי: "מה עושים עם מי שקרא לרה"מ היטלר?" מזכיר הממשלה: "מבקש לפתוח בחקירה", באתר כאן11, ‏15/9/2024 אבריימקה אייזנשטיין,"בג"ץ בשלטון זו דיקטטורה": קמפיין חדש בעד הרפורמה, באתר חב"ד, ל' בניסן התשפ"ג קמפיין חדש: "כשבג"צ בשלטון אין שופט מרוקאי", באתר "סרוגים", 20 באפריל 2023 דביר שרייבר, מה ילד חודש, באתר ערוץ 7 אילה חסון, קראה לעבר מנדלבליט "פרשת משפטים בושה" – נעצרה ונחקרה, באתר חדשות 13, 22 באוקטובר 2020 בר פלג, שכנה של היועמ"ש שקראה לעברו "בושה" נחקרה עקב תלונת מאבטחיו, באתר הארץ, 23 באוקטובר 2020 אילה חסון, נסגר התיק נגד שכנת היועמ"ש שקראה לעברו "פרשת משפטים – בושה", באתר חדשות 13, 28 באוקטובר 2020 איילה חסון לשרון גל, בעקבות פרשת מעצר עורכת הדין שביקרה את היועמ״ש: ״מי שלא מבקר את הסיפור הזה - אין לו זכות לבקר, מה היא אמרה לו? ׳פרשת משפטים בושה׳? זה סיפור שהיועמ"ש צריך להשיב עליו תשובות. זה מקומם אותי״, פייסבוק, 25 באוקטובר 2020 איילה חסון, עוה"ד שנחקרה כי פנתה למנדלבליט נחשפת, באתר כאן – תאגיד השידור הישראלי, 13 במרץ 2023 אילה חסון, תיעוד מיוחד: כך נעצרה שכנתו של היועמ"ש ב"פרשת משפטים בושה", באתר חדשות 13, 1 בינואר 2021 קובי ברקת, מטריד: סינן משפט קצר ליועמ"ש מנדלבליט ונעצר, אתר בחדרי חרדים, 26 באוקטובר 2020 ד"ר רן ברץ, מערכות האכיפה בישראל הופכות את חייהם של אזרחים נורמטיביים לגיהנום, מקור ראשון, 18 במרץ 2023 יהושע בריינר, אוחנה קרא למשטרה לבדוק חקירת אזרחים שמחו נגד מנדלבליט, באתר הארץ, 2 בנובמבר 2020 אבישי גרינצייג, ‏פרשת "משפטים בושה": הנציב רוזן בביקורת על המשטרה והפרקליטות, באתר גלובס, 22 בנובמבר 2020 עמיר קורץ, הפרקליטות והמשטרה על הכוונת: זינוק במספר הפניות המוצדקות לנציב תלונות הציבור, באתר כלכליסט, 16 באוגוסט 2021 טובה צימוקי, תלונת האישה שנעצרה אחרי שקראה לעבר מנדלבליט נמצאה מוצדקת, באתר ynet, 22 בנובמבר 2020 נציבות תלונות הציבור על מייצגי המדינה בערכאות (נת"ם), עורכת דין דתיה ושומרת שבת, אזרחית נורמטיבית, אוימה על ידי שוטרים לעיני ילדיה, הוסעה בשבת בניידת לתחנת המשטרה, נחקרה ונפתח נגדה תיק במשטרה, על לא עוול בכפה, אתר משרד המשפטים, 22 בנובמבר 2020 ת"א (תל אביב-יפו) 75815-12-20 - שירה רבקה שפיץ נ' מדינת ישראל ואח', אתר תקדין לייט, 9 במרץ 2023 שירה ‘פרשת משפטים בושה’ תוהה: כעת פתאום מותר הסתה מטורפת?, באתר חרדים 10, ‏15/7/2024 אביעד גליקמן, "פרשת משפטים - בושה": פיצוי כספי לעורכת הדין הדתייה שנעצרה בשבת, באתר חדשות 13, 9 במרץ 2023 גלית דיסטל אטבריאן פוסט, פייסבוק, 23 באוקטובר 2020 לאחר חשיפת איילה חסון, העיתונאים נגד מנדלבליט: "בושה!", "יועמ"ש עאלק", "תרבות שקר", באתר אייס, 24 באוקטובר 2020 מאות מפגינים מול ביתו של מנדלבליט – "פרשת משפטים-בושה", באתר עכשיו 14, 3 בנובמבר 2020 תנועת אם תרצו, פרשת משפטים-בושה! אנחנו מתחת לבית של מנדלבליט קוראים לו להתפטר, באתר פייסבוק, 3 בנובמבר 2020 ח"כ קרעי הגיש הצעה דחופה לסדר בנושא: ״פרשת משפטים בושה״ – היועמ"ש משתמש בכוחו השלטוני לרדוף אזרחים המבקרים אותו, אתר 0404, 25 באוקטובר 2020 מורן אזולאי, אטילה שומפלבי, השר אוחנה על מעצר שכניו של מנדלבליט: "אדרוש הסברים מהמשטרה", באתר ynet, 27 באוקטובר 2020 ערוץ 7 משפט ופלילים, 'פרשת משפטים בושה' - לא עילה לחקירה, ערוץ 7, 12 בנובמבר 2020 אהרן מלר, המשנה ליועמ"ש: סערת 'פרשת משפטים בושה' לא הייתה צריכה להיחקר, בחדרי חרדים, 13 בנובמבר 2020 דניאל דולב‏, היועמ"ש נגד אמסלם: "מנצל את בימת הכנסת להפצת שקרים בוטים נגדי", באתר וואלה, 26 באוקטובר 2020 נטעאל בנדל, אמסלם תקף בכנסת את מנדלבליט; היועמ"ש: "דברי בלע", באתר הארץ, 26 באוקטובר 2020 סטלה קורין ליבר לשרון גל: "מנדלבליט לא מתנצל", אתר גלי ישראל, 14 במרץ 2023 אלי סניור, אוחנה דורש מהמשטרה לחקור מי התלונן על שכנתו של היועמ"ש, באתר ynet, 1 בנובמבר 2020 אלון חכמון, ‏הפגנת הימין נגד מנדלבליט: כ-300 מפגינים בכיכר גורן בפ"ת, באתר מעריב אונליין, 3 בנובמבר 2020 שלמה פיוטרקובסקי, "פרשת משפטים בושה": מי יגן עלינו מפני "אנשי החוק"?, מקור ראשון, 14 במרץ 2023 אברהם בלוך, ‏'פרשת משפטים בושה': היכן המעצורים של מנדלבליט?, באתר "סרוגים", 1 בינואר 2021 עמית סגל, ‏האמירה האווילית של זוהר, ההחלטה המטופשת של הפרקליטות, באתר ‏מאקו‏, 5 בנובמבר 2020 אבישי גרינצייג, ‏חקירת מיקי זוהר מוצדקת. הביקורת עליה והתנהלות הפרקליטות - לא | דעה, באתר גלובס, 6 בנובמבר 2020 עידן יוסף, אוחנה: "חשש כבד למשטרת מחשבות", אתר News1, 1 בנובמבר 2020 נועם פתחי, "המקור": פתאום גם גליקמן ודרוקר נזכרים להזדעזע, ישראל היום, 14 במרץ 2023 אמיר לוי, רוזן נגד הפרקליטות והמשטרה: שכנתו של היועמ"ש נעצרה על לא עוול בכפה, אתר מידה, 22 בנובמבר 2020 טובה צימוקי, אמסלם תקף את מנדלבליט: "גרם לאישה דתייה להיעצר בשבת"; היועמ"ש הגיב: "שקר וכזב", באתר ynet, 26 באוקטובר 2020 שירה שפיץ מ'פרשת משפטים בושה': "לא מצאתי עורך דין שיסכים לתבוע את מנדלבליט", באתר https://www.youtube.com, ‏14/7/2024 שלום כלפון, פרשת משפטים בושה: האישה שנעצרה בהוראת מנדלבליט מסירה כפפות, באתר עכשיו 14, ‏15/7/2024 בנימין נתניהו משתף את טל אור טיסונה, באתר פייסבוק, 4 ביוני 2021 אנה ברסקי, ‏"באיזו מדינה חוסמים שדה תעופה?" נתניהו בעימות חזיתי מול היועמ"שית ופרקליט המדינה, באתר מעריב אונליין, 29 ביוני 2023 לימור סמימיאן דרש, איבדתם את זה, אתר פייסבוק, 6 בפברואר 2023; נעם פתחי, אתר פייסבוק, 5 בפברואר 2023 על רקע מחאות השמאל – לוין ובן גביר התעמתו עם היועמ"שית, באתר עכשיו 14, 29 ביוני 2023 103FM, [https://www.maariv.co.il/news/israel/Article-795511 זוהר ב-103FM: יהיו עוד הקלטות אם מנדלבליט לא יתפטר יו"ר הקואליציה שוחח עם גולן יוכפז וענת דוידוב על הקלטות היועמ"ש. בהמשך הבוקר צייץ: "לא איימתי על מנדלבליט, אם יש לו כבוד עצמי - ראוי שיתפטר"], באתר MAARIV, ‏14/10/2020 גיא עזרא, [https://www.srugim.co.il/504916-%d7%94%d7%9e%d7%a2%d7%a8%d7%9b%d7%aa-%d7%94%d7%a4%d7%95%d7%9c%d7%99%d7%98%d7%99%d7%aa-%d7%a1%d7%95%d7%a2%d7%a8%d7%aa-%d7%9e%d7%a0%d7%93%d7%9c%d7%91%d7%9c%d7%99%d7%98-%d7%97%d7%a6%d7%94-%d7%a7 המערכת הפוליטית סוערת | "מנדלבליט חצה קו אדום" המערכת הפוליטית סוערת בעקבות חקירתו במשטרה של יו"ר הקואליציה, מיקי זוהר: "אות קלון למערכת האכיפה במדינה דמוקרטית". מוקדם יותר אמר זוהר: "לא חושש. בע"ה ננצח"], באתר SRUGIM, ‏5/11/2020 עמנואל שילה, פרשת משפטים – אכזבה, ערוץ 7, 27 בינואר 2022 אהרן מילר, השר עוקץ: להיזהר להיתקל במר מנדלבליט, באתר חדרי חרדים, 11 בפברואר 2021 ישיבת כנסת מס' 56 - תור 96, 22 במרץ 2023